Kauniaisten vesitorni

Kauniaisten vesitorni on yksi HSY:n 12 vesitornista. Se valmistui vuonna 1964 ja on Espoon seudun ensimmäinen vesitorni. Se sijaitsee Kauniaisten korkeimmalla kohdalla Asematien tuntumassa.

Kauniaisten vesitorni jakaa vettä myös Espoolle. Sen vesitilavuus on 4 750 m³. Matalan lieriön muotoisen, 15 metriä korkean tornin on suunnitellut Erkko Virkkunen, joka oli myöhemmin ufonmuotoisen Haukilahden vesitornin (1968) toinen suunnittelija.

Lähteet 

Suomen vesitornit
Kauniaisten rakennukset ja rakennelmat